ddrg/super_eurlex huggingface dataset:
Komission tiedonanto - Ennakkotilasto viinivuodelle 1997/1998



Virallinen lehti nro C 383 , 17/12/1997 s. 0010 - 0010



Ennakkotilasto viinivuodelle 1997/1998 (97/C 383/05) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 2087/97 (2), ja erityisesti sen 3 artiklan 4 kohdan, sekä katsoo, että asetuksen (ETY) N:o 822/87 31 artiklan 1 kohdassa säädetään, että ennakkotilasto laaditaan vuosittain yhteisön varojen määrittämiseksi ja tarpeiden arvioimiseksi, mukaan lukien ennakoidut tuonti kolmansista maista ja vienti, jonka määränpäänä nämä maat ovat, komission asetuksessa (ETY) N:o 2396/84 (3), sellaisena kuin se on viimeksi muutettuna asetuksella (ETY) N:o 3373/89 (4), säädetään, että ennakkotilasto laaditaan kaiken saatavissa olevan tiedon, erityisesti jäsenvaltioiden välittämien tiedonantojen pohjalta, jäsenvaltiot ovat toimittaneet komissiolle viinialan tuotteiden sato- ja varastoilmoituksiin liittyvät tiedot komission asetuksen (ETY) N:o 1294/96 (5) säänösten mukaisesti tehden kyseisen alan säännöksistä koonnelman, sellaisena kuin se on viimeksi muutettuna asetuksella (EY) N:o 225/97 (6), ja tässä asetuksessa säädetyt toimenpiteet ovat viinin hallintokomitean lausunnon mukaiset. ANTAA TÄMÄN TILASTON: Yhteisön ennakkotilasto viinivuodelle 1997/1998 on liitteenä. (1) EYVL L 84, 27.3.1987, s. 1. (2) EYVL L 292, 25.10.1997, s. 1. (3) EYVL L 224, 21.8.1984, s. 14. (4) EYVL L 325, 10.11.1989, s. 19. (5) EYVL L 166, 5.7.1996, s. 14. (6) EYVL L 37, 7.2.1997, s. 1. Liite >TAULUKON PAIKKA>
Neuvoston päätelmät tehty 17 päivänä helmikuuta 1997, alaikäisten ja ihmisarvon suojelusta audiovisuaalisella ja tietotekniikan alalla laaditun vihreän kirjan johdosta



Virallinen lehti nro C 070 , 06/03/1997 s. 0004 - 0004



NEUVOSTON PÄÄTELMÄT tehty 17 päivänä helmikuuta 1997, alaikäisten ja ihmisarvon suojelusta audiovisuaalisella ja tietotekniikan alalla laaditun vihreän kirjan johdosta (97/C 70/03) Komission esittelyn ja siihen liittyvän näkemysten vaihdon jälkeen neuvosto ilmaisee tyytyväisyytensä alaikäisten ja ihmisarvon suojelusta audiovisuaalisella ja tietotekniikan alalla laaditun vihreän kirjan johdosta. Neuvosto toteaa uusien audiovisuaalisten palvelujen sisältöön liittyvien asioiden erityisen merkityksen. Se panee merkille, että kyseinen vihreä kirja ja komission Internetin laittomasta ja vahingollisesta sisällöstä antama tiedonanto täydentävät toisiaan, 28 päivänä marraskuuta 1996 annetun neuvoston ja neuvostossa kokoontuneiden jäsenvaltioiden hallitusten edustajien päätöslauselman mukaisesti, jossa todetaan olevan tarpeen tarkastella molempia asiakirjoja perusteellisemmin. Neuvosto panee myös merkille komission esittämän aikataulun, johon kuuluu asianomaisten osapuolten perusteellinen kuuleminen niiden esittämien, vihreää kirjaa koskevien huomautusten pohjalta vuoden 1997 alkupuoliskolla. Neuvosto pyytää komissiota seuraamaan yhteisön toimivaltaan kuuluvalta osalta vihreään kirjaan liittyvää työskentelyä ennen neuvoston (audiovisuaalinen ala/kulttuuri) seuraavaa istuntoa ja tekemään tarvittaessa ehdotuksia uusiksi aloitteiksi.
Neuvoston päätelmät, annettu 24 päivänä heinäkuuta 1997, huumeongelman terveysnäkökohdista



Virallinen lehti nro C 241 , 07/08/1997 s. 0007 - 0007



NEUVOSTON PÄÄTELMÄT, annettu 24 päivänä heinäkuuta 1997, huumeongelman terveysnäkökohdista (97/C 241/04) EUROOPAN UNIONIN NEUVOSTO, joka 1. KATSOO, että tarjonnan ja kysynnän vähentämiseen tähtäävä monipuolinen lähestymistapa on oleellinen laittomien huumausaineiden torjunnassa, 2. KATSOO, että laittomien huumausaineiden kansanterveydelle aiheuttaman uhan vuoksi kansanterveyden suojelu on etusijalla huumausaineriippuvuutta torjuttaessa, 3. PANEE MERKILLE, että komissio on läheisessä yhteistyössä jäsenvaltioiden kanssa ryhtynyt panemaan täytäntöön päätöksellä N:o 102/97/EY (1) hyväksyttyä yhteisön huumausaineriippuvuuden torjunnan toimintaohjelmaa osana kansanterveyden alan toimintaa (1996-2000), 4. MUISTUTTAA, että kyseinen yhteisön toimintaohjelma koskee Eurooppa-neuvoston Madridissa 15 ja 16 päivänä joulukuuta 1995 hyväksymän huumausaineasiantuntijoiden selvityksen 66 kohdasta ensimmäisiä 15 kohtaa, 5. ANTAA ARVOA asetuksella (ETY) N:o 302/93 (2) Euroopan huumausaineiden ja niiden väärinkäytön seurantakeskuksen (EHVSK) ensimmäiselle vuosikertomukselle huumeongelman tilasta Euroopan unionissa (1995), 6. PANEE TYYTYVÄISENÄ MERKILLE komission kertomuksen, joka on esitetty Euroopan parlamentille ja neuvostolle asetuksen (ETY) N:o 302/93 18 artiklan mukaisesti, 7. ON YHTÄ MIELTÄ komission kanssa siitä, että EHVSK:n tehtäviä ei ole tarpeen mukauttaa eikä laajentaa, 8. ON YHTÄ MIELTÄ komission kanssa siitä, että EHVSK:n ensisijaisena tehtävänä on edelleen antaa yhteisölle ja sen jäsenvaltioille puolueetonta, luotettavaa ja Euroopan tasolla vertailukelpoista tietoa huumausaineiden kysynnästä ja sen vähentämisestä, 9. KATSOO, että EHVSK:n toiminnan ja muihin asiaankuuluviin EU:n ohjelmiin ja välineisiin kuuluvan toiminnan yhteisvaikutusta on mahdollisimman suuressa määrin edistettävä, 10. TOTEAA, että yhteinen toiminta, jonka neuvosto on hyväksynyt 17 päivänä joulukuuta 1996 Euroopan unionista tehdyn sopimuksen K. 3 artiklan perusteella Euroopan unionin jäsenvaltioiden lainsäädäntöjen ja käytäntöjen lähentämisestä huumeiden väärinkäytön torjumiseksi sekä laittoman huumausainekaupan ehkäisemiseksi ja torjumiseksi (3), koskevat myös terveysnäkökohtia, jotka on otettu huomioon yhteisön toimintaohjelmassa huumausaineiden väärinkäytön ehkäisemiseksi, 11. KOROSTAA, että kyseisen yhteisen toiminnan 5 artikan täytäntöönpanemiseksi on tarkeää luoda järjestelmä uusien synteettisiä huumausaineita koskevien tietojen nopeaa vaihtamista varten, sekä arvioida näihin aineisiin liittyviä riskejä terveydelliset ja sosiaaliset riskit mukaan lukien sekä kieltämisen mahdollisia seurauksia, jotta jäsenvaltioissa sovellettavia psykotrooppisten aineiden valvontatoimenpiteitä voidaan soveltaa vastaavalla tavalla tiettyihin synteettisiin huumausaineisiin. (1) EYVL N:o L 19, 22.1.1997, s. 25. (2) EYVL N:o L 36, 12.2.1993, s. 1, asetus sellaisena kuin se on viimeksi muutettuna asetuksella (EY) N:o 3294/94 (EYVL N:o L 341, 30.12.1994, s. 7). (3) EYVL N:o L 342, 31.12.1996, s. 6.
Neuvoston päätelmät, annettu 27 päivänä kesäkuuta 1997, jatkokeskusteluista, jotka koskevat työnetekijöiden osallistumista Eurooppa-yhtiössä (työnetekijöiden osallistumisen eurooppalaista järjestelmää "European Systems of Worker Involvement" käsittelevän asiantuntijatyöryhmän raportti)



Virallinen lehti nro C 227 , 26/07/1997 s. 0001 - 0001



NEUVOSTON PÄÄTELMÄT, annettu 27 päivänä kesäkuuta 1997, jatkokeskusteluista, jotka koskevat työnetekijöiden osallistumista Eurooppa-yhtiössä (työnetekijöiden osallistumisen eurooppalaista järjestelmää "European Systems of Worker Involvement" käsittelevän asiantuntijatyöryhmän raportti) (97/C 227/01) EUROOPAN UNIONIN NEUVOSTO 1. PANEE MERKILLE komission antamat tiedot työntekijöiden osallistumisen eurooppalaista järjestelmää "European systems of worker involvement" käsittelevän asiantuntijatyöryhmän päätelmistä, 2. KATSOO, että ehdotetulla toimenpiteellä vaikutetaan rakentavasti työntekijöiden osallistumista Eurooppa-yhtiössä koskevan keskustelun jatkamiseen, 3. KATSOO, että asteittainen lähestymistapa on yksi mahdollisista toimenpiteistä helpottamaan Eurooppa-yhtiön perustamismuotojen löytämisen monikerroksisen ongelman ratkaisemista; pitäen mielessä työmarkkinaosapuolten tärkeän tehtävän, on asianosaisten välillä käytäville vapaille neuvotteluille annettava etusija, jonka tehostamiseksi on luotava puitteet työntekijöiden osallistumiselle Eurooppa-yhtiössä siinä tapauksessa, että neuvottelut epäonnistuvat, 4. KATSOO, että neuvostossa on tarpeen käydä syvällinen keskustelu asiantuntijatyöryhmän päätelmien valossa työntekijöiden osallistumista Eurooppa-yhtiössä koskevasta yleisestä ongelmanasettelusta sekä yksityiskohdista, ottaen huomioon kansallisten järjestelmien moninaisuuden, työmarkkinaosapuolten tehtävän ja tähänastiset tulokset, erityisesti ne, jotka on saavutettu komission 14 päivänä marraskuuta 1995 antaman työntekijöille tiedottamista ja heidän kuulemistaan koskevan tiedonannon jälkeen.
Suositus N:o 21, annettu 28 päivänä marraskuuta 1996, asetuksen (ETY) N:o 1408/71 69 artiklan 1 kohdan a alakohdan soveltamisesta työttömiin, jotka seuraavat työssäkäyvää puolisoaan muuhun kuin toimivaltaiseen jäsenvaltioon



Virallinen lehti nro C 067 , 04/03/1997 s. 0003 - 0003



SUOSITUS N:o 21, annettu 28 päivänä marraskuuta 1996, asetuksen (ETY) N:o 1408/71 69 artiklan 1 kohdan a alakohdan soveltamisesta työttömiin, jotka seuraavat työssäkäyvää puolisoaan muuhun kuin toimivaltaiseen jäsenvaltioon (97/C 67/03) EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOKOMITEA ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvostn asetuksen (ETY) N:o 1408/71 81 artiklan a kohdan, jonka mukaan hallintotoimikunnan tehtävänä on käsitellä kaikkia hallinnollisia kysymyksiä ja tulkintakysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä, sekä katsoo, että 69 artiklan 1 kohdan mukaan palkattu työntekijä tai itsenäinen ammatinharjoittaja, joka on kokonaan työtön ja joka lähtee yhteen tai useampaan muuhun kuin tomivaltaiseen jäsenvaltioon hakeakseen siellä työtä, säilyttää oikeutensa etuuksiin tietyin edellytyksin ja rajoituksin, yksi kyseisen kohdan a alakohdassa säädetyistä edellytyksistä on, että työntekijän täytyy pysyvä toimivaltaisen valtion työvoimaviranomaisten käytettävänä vähintään neljän viikon ajan työttömäksi tulemisen jälkeen, kyseisen a alakohdan viimeisen virkkeen mukaan toimivaltaiset viranomaiset tai laitokset voivat kuitenkin antaa luvan hänen lähtöönsä ennen tällaisen ajan päättymistä, tällainen lupa olisi periatteessa myönnettävä henkilöille, jotka täyttävät kaikki asetuksen (ETY) N:o 1408/71 69 artiklan 1 kohdassa säädetyt muut edellytykset ja jotka haluavat seurata toisesta jäsenvaltiosta työtä saaneen puolisonsa mukana, ja on käsitellyt asiaa asetuksen (ETY) N:o 1408/71 80 artiklassa säädettyjen edellytysten mukaisesti, SUOSITTELEE toimivaltaisille viranomaisille ja laitoksille seuraavaa: 1. Palkatulle työntekijälle tai itsenäiselle ammatinharjoittajalle, joka on kokonaan työtön ja täyttää kaikki muut 69 artiklan 1 kohdassa säädetyt edellytykset ja joka seuraa muusta kuin toimivaltaisesta jäsenvaltiosta työtä saaneen puolisonsa mukana, olisi myönnettävä lähtölupa 69 artiklan 1 kohdan a alakohdan viimeisen virkkeen mukaisesti ennen neljän viikon määräajan kulumista. 2. Tätä suositusta sovelletaan suosituksen julkaisemista Euroopan yhteisöjen virallisessa lehdessä seuraavan kuukauden ensimmäisestä päivästä alkaen. Hallintotoimikunnan puheenjohtaja Denis CROWLEY
Komission lausunto, annettu 1 päivänä joulukuuta 1997, vähä- ja keskiaktiivisen voimalaitosjätteen sijoittamista loppusijoituslaitokseen Loviisassa, Suomessa koskevasta suunnitelmasta Euroopan atomienergiayhteisön perustamissopimuksen 37 artiklan mukaisesti



Virallinen lehti nro C 385 , 19/12/1997 s. 0002 - 0002



KOMISSION LAUSUNTO, annettu 1 päivänä joulukuuta 1997, vähä- ja keskiaktiivisen voimalaitosjätteen sijoittamista loppusijoituslaitokseen Loviisassa, Suomessa koskevasta suunnitelmasta Euroopan atomienergiayhteisön perustamissopimuksen 37 artiklan mukaisesti (97/C 385/02) Euroopan komissio sai 6 päivänä toukokuuta 1997 Suomen hallitukselta Euroopan atomienergiayhteisön perustamissopimuksen 37 artiklan mukaisesti yleiset tiedot suunnitelmasta sijoittaa vähä- ja keskiaktiivista voimalaitosjätettä loppusijoitustilaan Loviisassa, Suomessa. Näiden tietojen ja Suomen hallituksen puolesta myöhemmin toimitettujen selvennysten perusteella ja kuultuaan 37 artiklassa tarkoitettua asiantuntijaryhmää, jonka raportti on oheisena, komissio on laatinut seuraavan lausunnon. 1. Yleiset tiedot liittyvät Loviisan voimalaitoksesta peräisin olevan käyttöjätteen sijoittamiseen loppusijoitustilaan. Ne eivät kata voimalaitoksen purkamisesta tulevaisuudessa mahdollisesti aiheutuvia jätteitä; näin ollen siitä ei ole tehty mitään päätelmiä. 2. Etäisyys loppusijoitustilaa lähimmän toisen jäsenvaltion eli Ruotsin loppusijoitustilaa lähimpänä sijaitsevalle alueelle on noin 380 kilometriä. (Yhteisön jäsenyyttä hakevaan Viroon on noin 58 kilometriä ja Venäjän alueelle noin 45 kilometriä.) 3. Käyttövaiheen aikana - normaaleissa olosuhteissa nestemäiset ja kaasumaiset päästöt eivät todennäköisesti aiheuta sellaista toisen jäsenvaltion väestön altistumista, jolla olisi terveydellistä merkitystä. Tämä päätelmä pätee myös, kun otetaan huomioon Loviisan voimalaitoksen käytöstä aiheutuva lisä päästöihin. - yleisissä tiedoissa tarkastellun tyyppisestä ja laajuisesta onnettomuudesta aiheutuvat ennakoimattomat radioaktiiviset päästöt eivät todennäköisesti aiheuta sellaista toisen jäsenvaltion väestön altistumista, jolla olisi terveydellistä merkitystä. 4. Loppusijoitustilan sulkemisen jälkeen - loppusijoitustilan sulkemiseksi toteutettavien toimenpiteiden ja alueen luonnon ominaisuuksien ansiosta voidaan perustellusti uskoa, että edellä olevat päätelmät (3) pätevät myös pitkällä aikavälillä. Loppupäätelmänä komissio katsoo, että Loviisan voimalaitoksesta peräisin olevien vähä- ja keskiaktiivisten jätteiden sijoittamiseen loppusijoitustilaan liittyvän suunnitelman toteuttaminen, niin normaaleissa käyttöolosuhteissa kuin yleisissä tiedoissa tarkastellun tyyppisen ja laajuisen onnettomuuden aikana, sekä käyttövaiheessa että loppusijoitustilan sulkemisen jälkeen ei todennäköisesti aiheuta terveyden kannalta merkittävää toisen jäsenvaltion vesistöjen, maaperän tai ilmatilan kontaminoitumista. Komissio huomauttaa kuitenkin, että Loviisan voimalaitoksen sulkemisen jälkeistä vaihetta varten on vielä määritettävä ympäristön seurantaa koskevat määräykset, jotta voidaan määräajoin arvioida se radioaktiivisuuden taso, jolle väestö altistuu.
EHTY:N Neuvoa-antavan komitean päätöslauselma teräksen ulkomaankauppaa koskevan tilastotietojärjestelmän toiminnasta EHTY:N toimialalla (Hyväksytty yksimielisesti 337. kokouksessa 10. lokakuuta 1997)



Virallinen lehti nro C 356 , 22/11/1997 s. 0010 - 0011



EHTY:N NEUVOA-ANTAVAN KOMITEAN PÄÄTÖSLAUSELMA TERÄKSEN ULKOMAANKAUPPAA KOSKEVAN TILASTOTIETOJÄRJESTELMÄN TOIMINNASTA EHTY:N TOIMIALALLA (Hyväksytty yksimielisesti 337. kokouksessa 10. lokakuuta 1997) (97/C 356/06) EHTY:N NEUVOA-ANTAVA KOMITEA viittaa aiempiin päätöslauselmiinsa muun muassa EHTY:n tilastojärjestelmän toiminnasta (erityisesti 2. huhtikuuta 1993 (1) ja 14. maaliskuuta 1996 (2) ja - kiinnittää uudelleen komission huomion vakavaan viipeeseen, jolla kansalliset tulliviranomaiset antavat teräksen kauppaa koskevia tilastotietoja. Vain vähemmistö jäsenmaista noudattaa kirjaimellisesti komission asetusta, jossa säädetään ulkomaankauppaa koskevien tilastotietojen toimittamisesta "viimeistään kuusi viikkoa viiteajanjakson päättymisen jälkeen"; - toteaa, että jatkuva viive estää yhteisön viranomaisia ja teräsmarkkinoilla toimivia tahoja analysoimasta luotettavasti teräsmarkkinoiden kokonaiskehitystä yhteisön tasolla ja ennakoimasta niiden kehittymistä; - korostaa, että tämä viive estää jäsenmaiden teollisuutta turvautumasta nopeasti ja tehokkaasti - toisin kuin unionin ulkopuoliset kilpailijansa - kauppapoliittisiin keinoihin tilanteessa, jossa teräksen kansainvälinen kauppa muuttuu nopeasti; - muistuttaa, että Euroopan unioni on yksi maailman avoimimmista teräksen markkina-alueista ja että tuonti sen ulkopuolisista maista on sekä arvoltaan että määrältään merkittävämpää kuin useimmilla muilla aloilla. Sen vuoksi tarvitaan tilastotietoihin perustuva varoitusjärjestelmä, sillä se mahdollistaa Euroopan terästuottajien nopean reagoinnin markkina-arvioita ja tuotantoa koskevissa kysymyksissä. TÄLTÄ POHJALTA EHTY:N NEUVOA-ANTAVA KOMITEA - kehottaa komissiota uudelleen vaatimaan kaikilta jäsenvaltioilta, että ne toimittavat täydelliset ulkomaankauppaansa koskevat tilastot vaaditussa määräajassa, - pyytää toistamiseen komissiota ja jäsenvaltioita pitämään yllä tiettyjen EHTY:n alaan kuuluvien tuotteiden tuonnin ennakkovalvontajärjestelmää, ainakin siihen asti, kunnes tullitilastot saadaan normaalisti ja niitä pystytään käyttämään hyödyksi. (1) EYVL C 121, 1.5.1993. (2) EYVL C 138, 9.5.1996.
Neuvoston päätelmät, annettu 22 päivänä syyskuuta 1997, valkoista kirjaa koskevasta tiedonannosta "Opettaminen ja oppiminen: kohti oppivaa yhteiskuntaa"



Virallinen lehti nro C 303 , 04/10/1997 s. 0008 - 0008



NEUVOSTON PÄÄTELMÄT, annettu 22 päivänä syyskuuta 1997, valkoista kirjaa koskevasta tiedonannosta "Opettaminen ja oppiminen: kohti oppivaa yhteiskuntaa" (97/C 303/04) Neuvoston 6 päivänä toukokuuta 1996 annetuissa päätelmissä valkoisesta kirjasta "Opettaminen ja oppiminen: kohti oppivaa yhteiskuntaa" ministerit, jotka kiittivät komissiota tästä uudesta osuudesta koulutuksen ja ammatillisen koulutuksen alueella käytävään keskusteluun, esittivät toivomuksen, että kaikki asianomaiset elimet tarkastelisivat valkoisessa kirjassa ehdotettuja toimia opetuksen ja koulutuksen uusien näkymien avaamiseksi Euroopassa, ja kehottivat komissiota esittämään Alankomaiden puheenjohtajakaudella yhteenvedon eri tasoilla käydyistä keskusteluista. Mainittujen päätelmien mukaisesti komissio antoi neuvostolle tiedonannon valkoisen kirjan saamasta vastaanotosta. Neuvosto panee tiedonannon kiinnostuneena merkille ja ilmoittaa olevansa tyytyväinen asianomaisten elinten ilmaisemien mielipiteiden, huomautusten ja vastausten laatuun ja rikkauteen. Neuvosto panee kiinnostuneena merkille, että komissio on aloittanut eri tavoitteita koskevia kokeiluja, joista se antaa neuvostolle kertomuksen ennen vuoden 1998 loppua. Neuvosto toteaa, että komissio on käytyjen keskustelujen perusteella hionut ja tarkentanut tiettyjä suuntaviivoja, joista oli määrätty valkoisen kirjan tavoitteiden toteuttamiseksi. Neuvosto korostaa valkoisesta kirjasta käytyjen keskustelujen merkitystä käsitteen "tietounioni" sisällön määrittämisessä. Tietounionin saavuttamiseksi tarvitaan huomattavia ponnistuksia opetuksen ja koulutuksen alalla. Neuvosto panee tässä yhteydessä merkille komission aikomuksen aloittaa välittömästi koulutuksen, amatillisen koulutuksen ja nuorison aloilla tulevaisuudessa tehtävää eurooppalaista yhteistyötä koskevan tarkasteluprosessin. Neuvosto katsoo, että nyt on käytettävä hyväksi yhteisön aikaisempaa kokemusta mainituilla aloilla ja määriteltävä yhteisön toimien uuden vaiheen suuntaa-antavat periaatteet.
Euratomin perustamissopimuksen 37 artiklan mukainen komission lausunto, annettu 10 päivänä syyskuuta 1997, Ranskassa sijaitsevan Centraco-nimisen ydinjätteiden käsittely- ja pakkauslaitoksen toiminnasta aiheutuvan radioaktiivisen jätteen hävittämistä koskevasta suunnitelmasta



Virallinen lehti nro C 291 , 25/09/1997 s. 0008 - 0008



Euratomin perustamissopimuksen 37 artiklan mukainen KOMISSION LAUSUNTO, annettu 10 päivänä syyskuuta 1997, Ranskassa sijaitsevan CENTRACO-nimisen ydinjätteiden käsittely- ja pakkauslaitoksen toiminnasta aiheutuvan radioaktiivisen jätteen hävittämistä koskevasta suunnitelmasta (97/C 291/04) Euroopan komissio sai 20. maaliskuuta 1997 Ranskan hallitukselta Euratomin perustamissopimuksen 37 artiklan mukaisesti yleisiä tietoja CENTRACO-nimisen ydinjätteiden käsittely- ja pakkauslaitoksen toiminnasta aiheutuvan radioaktiivisen jätteen hävittämistä koskevasta suunnitelmasta. Saatujen tietojen perusteella ja kuultuaan asiantuntijaryhmää komissio antaa seuraavan lausunnon: 1. Laitoksen etäisyys lähimpään toiseen jäsenvaltioon eli tässä tapauksessa Italiaan on 180 kilometriä, ja etäisyys Espanjaan on 230 kilometriä. 2. CENTRACO-laitoksen toiminnasta aiheutuvat kiinteät jätteet joko kierrätetään paikan päällä tai käsitellään in situ tai ex situ. Laitos ei ole minkään jätteen lopullinen varastointipaikka. 3. Neste- ja kaasumaisten jätteiden päästöt eivät tavanomaisissa toimintaolosuhteissa altista toisen jäsenvaltion väestöä terveyden kannalta merkittävästi. 4. Jos yleisissä tiedoissa tarkastellun tyyppisen ja laajuisen onnettomuuden seurauksena ympäristöön pääsisi radioaktiivisia jätteitä ennalta-arvaamattomasti, muiden jäsenvaltioiden väestön mahdollisesti saamat säteilymäärät eivät olisi terveyden kannalta merkittäviä. Komissio on sitä mieltä, että CENTRACO-laitoksen toiminnasta aiheutuvan radioaktiivisen jätteen hävittämistä koskevan suunnitelman toteuttaminen tavanomaisen toiminnan yhteydessä tai yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Euratomin perustamissopimuksen 37 artiklan mukainen komission lausunto, annettu 10 päivänä syyskuuta 1997, British Nuclear Fuels plc:n Sellafieldin liuotinkäsittelylaitoksen, Sellafield, Cumbria, Yhdistynyt kuningaskunta, toiminnasta aiheutuvan radioaktiivisen jätteen hävittämistä koskevasta suunnitelmasta



Virallinen lehti nro C 291 , 25/09/1997 s. 0009 - 0009



Euratomin perustamissopimuksen 37 artiklan mukainen KOMISSION LAUSUNTO, annettu 10 päivänä syyskuuta 1997, British Nuclear Fuels plc:n Sellafieldin liuotinkäsittelylaitoksen, Sellafield, Cumbria, Yhdistynyt kuningaskunta, toiminnasta aiheutuvan radioaktiivisen jätteen hävittämistä koskevasta suunnitelmasta (97/C 291/05) Euroopan komissio sai 12. maaliskuuta 1997 Yhdistyneen kuningaskunnan hallitukselta Euratomin perustamissopimuksen 37 artiklan mukaisesti yleisiä tietoja Cumbriassa sijaitsevan British Nuclear Fuels plc:n Sellafieldin liuotinkäsittelylaitoksen toiminnasta aiheutuvan radioaktiivisen jätteen hävittämistä koskevasta suunnitelmasta. Näiden tietojen ja Yhdistyneen kuningaskunnan hallituksen myöhemmin toimittamien selvennysten perusteella ja kuultuaan asiantuntijaryhmää, komissio on laatinut seuraavan lausunnon: a) Laitoksen etäisyys lähimpään toiseen jäsenvaltioon eli tässä tapauksessa Irlantiin 180 kilometriä. b) Neste- ja kaasumaisten jätteiden päästöt eivät tavanomaisissa toimintaolosuhteissa altista toisen jäsenvaltion väestöä terveyden kannalta merkittävästi. c) Matala-aktiivinen kiinteä jäte toimitetaan hyväksyttyyn Driggin laitokseen, josta vastaa British Nuclear Fuels plc. d) Jos yleisissä tiedoissa tarkastellun tyyppisen ja laajuisen onnettomuuden seurauksena ympäristöön pääsisi radioaktiivisia jätteitä ennalta-arvaamattomasti, muiden jäsenvaltioiden väestön mahdollisesti saamat säteilymäärät eivät olisi terveyden kannalta merkittäviä. Komissio on sitä mieltä, että Cumbriassa sijaitsevan British Nuclear Fuels plc:n Sellafieldin liuotinkäsittelylaitoksen toiminnasta aiheutuvan radioaktiivisen jätteen hävittämistä koskevan suunnitelman toteuttaminen tavanomaisen toiminnan yhteydessä tai yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
OIKAISUJA
Oikaistaan neuvoston p……t‰s tehty 12 p…iv…n… lokakuuta 1998, Euroopan hiiliÜ ja ter…syhteis‰n neuvoaÜantaÜ
van komitean j…senten nime…misest…
(Euroopan yhteis‰jen virallinen lehti C 330, 28. lokakuuta 1998)
(98/C 394/08)
Sivulla 8, 1 artiklan III kohdassa
oikaistaan: ’’Edmond PACHORA’’
seuraavasti: ’’Edmond PACHURA’’17.12.98 C 394/23 Euroopan yhteis‰jen virallinen lehti FIÚ